Hy sal ook ’n afvaardiging van die gebied se georganiseerde landbou te woord staan oor die beslissing van moontlike ramphulp aan die provinsie wat sedert Augustus as ’n rampgebied verklaar is.
Die besoek is ’n uitvloeisel van Mabuza se onderneming in die parlement van die regering se voorgenome samewerking met die onderskeie groeperinge binne die georganiseerde landbou om die voortdurende uitdagings ten opsigte van die droogte in die Noord-Kaap, Vrystaat en die Noordwes-provinsie die hoof te bied.
Die Noord-Kaap se distrikte loop die ergste onder die rampdroogte deur met inbegrip van bykans 15 500 plaaseenhede met ’n drakrag van 613 447 grootvee-eenhede (GVE) oor ’n gebied van meer as 20 miljoen hektaar. Volgens beramings kan die rampdroogte se uitwerking na sowat 1 miljoen GVE uitbrei indien bogemiddelde reënval nie gedurende die somerreëntyd in die Noord-Kaap voorkom nie. Na verwagting sal Mabuza se boesoek aan die provinsie die beskikbaarstelling van ramphulp aan boere bespoedig.